# אברהם אהרון בורשטיין

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

הגאון מטבריג, הרב אברהם אהרון בורשטיין (ה'תרכ"ז - ה'תרפ"ו; 1867 - 1926), שימש כראש ישיבת מרכז הרב במקביל לרב קוק למשך תקופה קצרה.

הרב בורשטיין נולד בליטא לאביו הרב יהושע. בצעירותו נודע כ'עילוי מויסוקא'. בגיל שמונה עשרה מונה לר"מ בישיבת סלובודקה שם התפרסם כי היה לומד כעשרים שעות ברציפות, לעיתים בעמידה בכדי לא להרדם. הוא נשאר שם מספר שנים, עד שבגיל עשרים וארבע עזב את הישיבה בשל אי הסכמה בנוגע לסדרי הלימוד שקבעה הנהלת הישיבה.

לאחר עזיבתו את סלובודקה נדד בערים שונות ובין השאר לימד בישיבה בבוגורודסק ששפת הלימוד בה, בשונה משאר הישיבות, הייתה עברית. הישיבה נסגרה והוא נאלץ שוב לנדוד, עד שלאחר מספר שנים הגיע לטווריג שם שימש כרב העיר. בעיר זו ייסד 'קיבוץ' של תלמידים, וחשובי התלמידים מסלבודקה וטלז באו לשמוע את שיעורו בתלמוד ירושלמי. בזמן מלחמת העולם הראשונה ברח מטווריג וחזר אליה לאחר המלחמה.

בכ"ו באלול ה'תרפ"ד (1924) עלה לארץ ישראל והתיישב בתל אביב. מיד עם הגיעו הזמין אותו הרב קוק לכהן כראש ישיבת מרכז הרב עמו ולשם כך הוא עבר לירושלים. הרב בורשטיין תפס מקום מרכזי ולשיעוריו באו גם תלמידים רבים מישיבות אחרות, ביניהם גם כאלה שהסתייגו מדרכה של "מרכז הרב", אך הספיק לשמש כראש ישיבה רק שנתיים, עד שנפטר בשנת ה'תרפ"ו (1926). כאשר קיבל הרב צבי יהודה הכהן קוק את הידיעה על פטירתו, הוא ישב ובכה במשך כמה ימים רצופים בלא הפוגה. לאחר מותו המשיכו תלמידיו ללמוד את שיטתו בשיעורים שקיימו לזכרו אך הוא לא הותיר חותם לאורך זמן, ורבים מבין התלמידים שלמדו בישיבה שנים אח"כ אינם מכירים אותו כלל.

## [עריכה] לקריאה נוספת

- נר אהרון - תולדות חייו, שו"ת וחידושים בתלמוד.

## [עריכה] קישורים חיצוניים

- הרב אברהם אהרון בורשטיין באתר ישיבת מרכז הרב

הקודם: הרב אברהם יצחק הכהן קוק | ראשי ישיבת מרכז הרב | הבא: הרב יעקב משה חרל"פ

מקור: http://he.wikipedia.org../../../%D7%90/%D7%91/%D7%A8/%D7%90%D7%91%D7%A8%D7%94%D7%9D_%D7%90%D7%94%D7%A8%D7%95%D7%9F_%D7%91%D7%95%D7%A8%D7%A9%D7%98%D7%99%D7%99%D7%9F.html

קטגוריות: רבני הציונות הדתית | רבנים ארץ ישראליים

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש